મોરબીમાં રવાપર રોડ પર ગોકુલ પાન અને પટેલ બેકરીની બાજુમાં તેમજ રવાપર ગામે બોની પાર્કમા દિવાળી પર્વને ધ્યાને લઈને ફટાકડાના સ્ટોલ ઉભા કરવામાં આવ્યા છે. દિવાળી નજીક આવતા ઠેક ઠેકાણે ફટાકડાના સ્ટોલ ખોલવામાં આવે છે. જે સામાન્ય વાત છે. પરંતુ આ સ્ટોલ ખાસ છે. કારણકે આ સ્ટોલ કોઈ પૈસા કમાવવાની દ્રષ્ટિએ ખોલવામાં આવ્યા નથી. ૩૦ સેવાભાવી લોકોના ગ્રુપ દ્વારા આ સ્ટોલનું સંચાલન કરવામાં આવે છે. આ સ્ટોલ છેલ્લા ૫ વર્ષથી નાખવામાં આવે છે. આ સ્ટોલની વિશેષ વાત એ છે કે આ સ્ટોલમાંથી થયેલ નફો બહુચર માતાજીના મંદિરના વિકાસ કામ માટે ખર્ચવામાં આવે છે. દર વર્ષે સ્ટોલમાંથી લોકો ભાવભેર ફટાકડા ખરીદીને માતાજીના મંદિરના વિકાસ કામમાં મદદરૂપ થાય છે.